DAVAO CITY - Patay ang isang hinihinalang gang leader sa lungsod na ito makaraang barilin ng 2 hindi nakilalang lalaki, Linggo ng gabi.

Nakikipag-inuman ang biktimang si Christopher John "Gang-Gang" Abellana nang barilin siya ng mga gunman sa labas ng kaniyang bahay sa Waling-Waling Street, Barangay Buhangin.

Aminado naman ang pamilya ni Abellana na siya ang lider ng SNP Gang at nasangkot sa mga riot.

Itinuturo ring responsable ang gang sa pangbabasag ng salamin ng isang saksakyan sa kanilang barangay nitong Nob. 19, pero iginiit ng mga kaanak ng biktima na wala siyang kinalaman dito dahil nagtatarabaho siya noon bilang construction worker.

Anila, may nakaalitan si Abellana at may nagtangkang managa sa kaniya nitong nakaraang linggo.

Narekober sa crime scene ang 4 na empty shell at isang bala.

Ulat ni Bonna Pamplona, ABS-CBN News